JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned teemad -
Gaza ohvrite arv täpsustub
Rünnakut plaaniti kaua
Järjekorras on Gaza maaoperatsioon
Hamasi poolt kahe nädala eest alustatud sõja ohvrite arv
täpsustub iga päevaga kibutsite varemete läbiotsimise käigus.
Seni on Hamasi rünnak nõudnud
üle 1300 Iisraeli tsiviilelaniku ja sõduri elu.
Nende seas on ka suur hulk imikuid, väikelapsi ja vanureid.
Iisraeli armee sõdureid on hukkunud või seni kadunud,
tõenäoliselt ka pantvangis Gazas veidi alla 300.
Armee teatel on tapetud üle 1500 Hamasi terroristi.
Gaza pommitamiste tulemusel
on seal palestiinlaste allikate teatel hukkunud üle 3000 inimese.
Iisraeli erinevates haiglates antakse hetkel arstiabi
ca 4000-le Hamasi rünnaku tõttu viga või haavata saanud patsiendile.
Mitmed sajad on endiselt kriitilises seisundis,
nii et inimohvrite arv võib veel tõusta.
Iisraeli peaminister Benjamin Netanyahu on teatanud,
et riigis on sõjaseisukord ja on korduvalt lubanud,
et Iisraeli armee hävitab Hamasi.
Õhujõud on rünnanud Gazas 1000 erinevat objekti,
kuid see on alles algus, enne maarünnakut, tõdes peaminister.
Hoolimata õhujõudude hävitavatest rünnakutest Hamasi eri baaside pihta
jätkavad nad rakettide tulistamist,
nüüd aga tihedalt asustatud linnaobjektide varjust.
Lisaks, kuigi Hamasi terroristide tungimised üle Gaza piiri Iisraeli
on sõja algusest peale harvemaks jäänud,
pole needki tegelikkuses peatunud, ja endiselt toimub pidevaid katseid.
Samas pole Hamas lasknud Gaza tsiviilelanikel linnast lahkuda,
nõudes neilt niiviisi kaitset Iisraeli võimaliku maarünnaku vastu.
Hamas on püüdnud ka süstemaatiliselt takistada
autokonvoidel lõuna poole liikuda.
Iisraeli armee teatel oli Hamas ühele autobussile tehtud rünnaku taga,
kus hukkus ca 70 inimest.
Suurima opositsioonipartei juht Benny Gantz
ühines uue kriisivalitsusega,
toetades samas täielikult nii valitsuse kui armee tegevust ja eesmärke.
Teine opositsioonijuht Yair Lapid aga ei tahtnud ühineda,
vaid ründas oma kombe kohaselt Netanyahut,
kuna too ei andnud mingit uut infot
nädala eest hingamispäeval peetud kõnes.
Iisraeli armee õhutas nädala eest kõiki Gaza linna elanikke
24 tunni jooksul evakueeruma.
Seda seetõttu, et armee sai poliitiliselt juhtkonnalt käsu
alustada Hamasi terroristide hävitamist ja pantvangide otsimist
maaoperatsioonide abil.
ÜRO peasekretär Antonio Guterres õhutas Iisraeli
Gaza evakuatsiooni suhtes siiski ümber mõtlema
ja hoiatas samas hävitavate humanitaartagajärgede eest
ning kutsus Hamasi koheselt kõiki pantvange vabastama.
Üle 110 juudi organisatsiooni ja ühenduse 40 erinevast maailma riigist
on saatnud kirja ÜRO peasekretärile ja ÜRO liikmesriikide suursaadikuile.
Nad nõuavad ÜRO-lt kohest tegevust
Hamasi röövitud pantvangide vabastamiseks.
Iisraeli alaline saadik ÜROs Gilad Erdan
laitis ÜRO Julgeolekunõukogu ka selle eest,
et see ei suutnud istungil vastu võtta Hamasi hukka mõistvat resolutsiooni.
Euroopa Liidu välispoliitikajuht Josep Borrell ütles,
et Iisraeli plaan evakueerida üle miljoni inimese Põhja-Gazast
ühe päevaga oli täiesti teostamatu.
Iisraeli armee teatas eelmise laupäeva varahommikul,
et oli rünnanud Hezbollah' objekti Lõuna-Liibanonis
vastuseks Iisraeli drooni tulistamisele
ja tundmatute lendavate objektide tungimisele Iisraeli.
Armeel õnnestus need kõik siiski hävitada.
Iisraeli vasturünnakud toimusid kohe pärast seda,
kui esmalt toimus plahvatus,
millega püüti kahjustada piiritara ja Liibanonist tulistati Iisraeli droon.
IDF-i poolt öeldi, et plahvatus tekitas vähest kahju turvamüürile
Liibanoni piiri lähedal põhjas asuva Hanita kibutsi juures.
Armee vastas provokatsioonile suurtükitulega Liibanoni suunas.
Hezbollah võttis vastutuse Iisraeli sõjaliste positsioonide tulistamise eest
Liibanoni piiril ja ütles, et rünnak oli vastus Iisraeli agressioonile,
mis ilmselt viitas mürsutulele pärast seda,
kui osa Iisraeli piiritarast oli esmalt plahvatuses kannatada saanud.
Süvenevate pingete keskel teatas Hezbollah eelmisel nädalal,
et on valmis ühinema palestiinlastest liitlastega Hamasi sõjas Iisraeli vastu,
kuid alles siis, kui on õige aeg.
Nii ähvardas Hezbollah abijuht Naim Qassem.
IDF esindaja teatel
käskis just Iraan Hezbollah'l rünnata Iisraeli põhjapiiril,
et suurendada survet Iisraeli armeele lõunarindel.
USA on toonud oma kuuenda laevastiku lennukikandjaarmaada
Liibanoni merepiiri lähedale, teatades sellega ka Iraanile,
et tal ei tasu käskida Hezbollah'l Iisraeli vastu teist rinnet avada.
Sama teade puudutas ka Süüriat, kelle territooriumilt on tulistatud
mõningaid rakette ja mürske Iisraeli poolsele Golanile.
Hamasi ülisalajased dokumendid,
mis leiti hukkunud Hamasi terroristide juurest, näitasid,
et tegu oli pikalt plaanitud tsiviilelanike massimõrva
ja laste röövimisega.
Iisraeli esmaabitöötajad loovutasid dokumendid armeele
ja poliitjuhtkonnale ning ka rahvusvahelisele meediale.
Ameerika uudistevõrgustik NBC avaldas nädala eest
neilt Lõuna-Iisraelis hukkunud Hamasi terroristidelt leitud dokumente.
Need näitavad detailseid plaane
suunata massimõrvad ka laste ja noorte vastu,
eriti Sa'adi religioosses kibutsis Negevi kõrbes.
Dokumendid sisaldasid kõike -
kaarte, kus olid kirjas lasteaedade ja koolide asukohad,
plaanid tapetavate ja pantvangi võetavate isikute arvude kohta
ja detailsed põgenemisplaanid.
Kuigi Iisraeli koolid on laupäeviti kinni,
mängivad paljud iisraeli lapsed siiski
koolide korvpalli- ja jalgpalliväljakuil.
Dokumendid sisaldavad ka käske
kahele selleks spetsialiseerunud Hamasi terrorirakule
tappa võimalikult paljusid ja võtta pantvange.
Leiud lükkavad vaieldamatult ümber Hamasi hilisemad väited,
et veresaunad polnud suunatud Iisraeli tsiviilelanike vastu.
Selle asemel näitavad need selgelt seda,
et Hamas plaanis selle rünnaku äärmiselt hoolikalt.
Üks tagajärg, mida peetakse Iraani eesmärgiks
Hamasi aitamisel Iisraeli rünnakut teha, oli see,
et Saudi Araabia katkestas rahukõnelused Iisraeliga,
kui algas Iisraeli sõda Hamasiga.
Saudi Araabia tegelik juht kroonprints Mohammed bin Salman
rääkis eelmine nädal ka Iraani presidendiga,
mis tähendas samas taandumist Bideni valitsuse pürgimustest
isoleerida Iraan ning püüda edendada rahu saudide ja Iisraeliga.
Normaliseerimiskõneluste katkemine Saudi-Araabia, Iisraeli ja USA vahel
on suur diplomaatiline tagasilöök kõigile pooltele,
mitte ainult seda jõuliselt edendanud USA-le.
Ameerika meediafirma Bloomberg ja sakslaste Reuters
tsiteerisid eelmine nädal anonüümseid valitsusallikaid,
kes ütlesid, et saudid pole lõpetanud kõnelusi,
vaid külmutasid need seniks, kuniks lõppevad vägivaldsused.
Seni Hamasi tegevust iisraellaste vastu ülistanud palestiinlaste juht
Mahmoud Abbas distantseerus äkitselt Hamasi tegevusest,
teatades uudistetoimetuse WAFA väitel,
et Hamasi tegevus ei esinda palestiinlasi.
Samas kutsus Abbas Palestiina Vabastusorganisatsiooni PLOd
Palestiina rahva ainsaks seaduslikuks esindajaks.
Abbas võttis seisukoha ka laste ja imikute hukkamise suhtes,
tõdedes, et tema valitsus on vastu tsiviilelanike tapmisele mõlemal pool.
Ta nõudis ka tsiviilelanike ja pantvangide vabastamist,
lisas uudistetoimetus.
Abbasi avaldused üllatavad, kuna suve käigus on tema juhitud Fatah
ja teised Läänekaldal tegutsevad terrorirühmitused
tapnud kümneid iisraellasi, sh tsiviilelanikke.
USA president Joe Biden on teatanud täielikust toetusest
Iisraeli tegevusele Hamasi vastu.
Tema sõnul pole Iisraelil muud võimalust,
kui elimineerida Hamasi mõju nii täielikult kui võimalik.
Samas hoiatas president siiski Iisraeli Gaza taasokupeerimise plaanide eest.
Peaminister Benjamin Netanyahu kutsus USA presidendi
Iisraeli solidaarsusvisiidile keset Iisraeli-Hamasi sõda.
Nii rääkis Netanyahu abi pühapäeval ajalehele The Times of Israel.
Valge Maja riikliku julgeolekunõukogu esindaja Adrienne Watson
siiski vaikis visiidi võimaluse suhtes ja ütles,
et hetkel pole ühtki reisi plaanitud.
Heebreakeelsed uudisteväljaanded rääkisid siiski, et Netanyahu büroo
ja Valge Maja uurivad detaile ja suhtusid kutsesse positiivselt.
Võimalikust visiidist julgeoleku kaalutlusel vaevalt ette teatatakse,
sest on võimalik, et sõda võib laieneda Iisraeli piiridest väljapoole.
Seda silmas pidades teatas USA
ka teise lennukikandjaarmaada toomisest Lähis-Ida piirkonda.
Iisraeli suursaadik ÜROs Gilad Erdan vastas Joe Bidenile
CNN-le antud intervjuus, et Iisrael pole huvitatud
rohkem kui kahe miljoni palestiinlase kontrollimisest.
Lisaks tänas Erdan president Bidenit selle eest,
et too mõistis Iisraeli vajadust hävitada Gazas asuv terrorirühmitus.
Aitäh, president Biden, ütles Erdan, et tunnistasid seda,
mis Iisrael on öelnud pärast Hamasi barbaarse veresauna toimumist.
Iisraeli eesmärgiks
on vaid Hamasi terrorivõimekuste täielik elimineerimine, tõdes ta lõpus.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee